Oikeusministeriön asetus

vanhemmuus- ja elatusasioissa käytettävistä lomakkeista

Oikeusministeriön päätöksen mukaisesti säädetään vanhemmuuslain ( / ) 69 §:n 2 momentin ja lapsen elatuksesta annetun lain (704/1975) 17 §:n 2 momentin nojalla, sellaisena kuin se on laissa 15/2015:

1 §

Seuraavissa vanhemmuuslain ( / ) säännöksissä tarkoitetut asiakirjat on laadittava Terveyden ja hyvinvoinnin laitoksen vahvistaman kaavan mukaiselle lomakkeelle:

1. 9 §:ssä tarkoitetusta vanhemmuuden selvittämistä koskevasta neuvottelusta laadittava asiakirja;
2. 14 §:n 1 ja 2 momentissa tarkoitettu päätös vanhemmuuden selvittämisen keskeyttämisestä;
3. 14 §:n 3 momentissa tarkoitettu päätös vanhemmuuden selvittämisen aloittamisesta uudestaan;
4. 15 §:n 1 momentissa tarkoitettu vanhemmuuden selvittämisestä laadittava pöytäkirja;
5. 23 §:ssä tarkoitetusta kuulemisesta laadittava asiakirja;
6. 25 §:ssä tarkoitettu vanhemmuuden tunnustamisesta laadittava asiakirja;
7. 25 §:ssä tarkoitettu vanhemmuuden tunnustamisen hyväksymisestä laadittava asiakirja;
8. 27 §:ssä ja 12 §:n 2 momentissa tarkoitetuista oikeudenomistajista laadittava yhteenveto;
9. 28 §:ssä tarkoitettu oikeudenomistajan suostumus;
10. 29 §:ssä tai 45 §:n 1 momentissa tarkoitettu Digi- ja väestötietoviraston päätös vanhemmuuden vahvistamisesta;
11. 45 §:n 2 momentissa tarkoitettu hakemus Digi- ja väestötietovirastolle aviomiehen tai vanhemmuuden ennen lapsen syntymää tunnustaneen henkilön isyyden kumoamiseksi;
12. 45 §:n 2 momentissa tarkoitettu Digi- ja väestötietoviraston päätös aviomiehen tai vanhemmuuden ennen lapsen syntymää tunnustaneen henkilön isyyden kumoamisesta.

 2 §

Oikeusministeriö asettaa saataville seuraavissa lapsen elatuksesta annetun lain (704/1975) säännöksissä tarkoitettujen lomakkeiden kaavat:

1) sellainen 7 §:ssä tarkoitettu elatussopimus, joka esitetään hyvinvointialueen vahvistettavaksi;

2) 8 §:ssä tarkoitettu hyvinvointialueen päätös elatussopimuksen vahvistamista koskevassa asiassa.

3 §

Tämä asetus tulee voimaan 1 päivänä tammikuuta 2023.

Helsingissä x.x.20xx

Oikeusministeri Anna-Maja Henriksson

xx